text: Ingen spor efter forsvundet kvinde
  08 februar 2015 kl. 06.58
  Hunde, hjemmeværn og helikopter er sat ind i eftersøgningen af den 76-årige kvinde, der forsvandt lørdag i Varde.
  Den 76-årige kvinde forlod sit hjem på Hedestien i Varde lørdag morgen i nedtrykt sindstilstand.
  Søndag fortsætter eftersøgningen af hende. Politiet har indsat hundepatruljer, politihjemmeværn og helikopter, oplyser vagtchefen til TV SYD.
  Kvinden har følgende signalement:
  76 år, 170 cm. høj, spinkel, kort lyst hår, bruger briller. Iført mørk skindjakke og mørke bukser.
  Hun er rundrygget og går meget foroverbøjet.
  Har du set noget hører politiet gerne fra dig på tlf. 114.
  